Artikulu bakarra 1. Laguardiako (Arabako Errioxa) eremu funtzionalaren lurralde-plan partzialaren 2. aldaketa, paisaiaren zehaztapenei buruzkoa, behin betiko onartzea. Horren antolamendu-arauak dekretu honen I. eranskinean txertatu dira, eta abiazio zibilari buruzko berariazko sektore-araudia II. eranskinean.\n1. artikulua Paisaiaren zehaztapenen helburua.\n2. artikulua Paisaia-unitateak.\n3. artikulua Paisaiaren interes bereziko eremuak.\n4. artikulua Paisaiaren kalitate-helburuak.\n6. artikulua Eremu funtzionaleko paisaiaren ezaugarriei eta balio bereizgarriei buruzko zehaztapenak.\n7. artikulua Inguru fisikoaren eta erabileren arteko koherentziari eta sinergiei buruzko zehaztapenak.\n8. artikulua Hirigune historikoei eta landa-ingurutik hiri-ingururako trantsizioari buruzko zehaztapenak.\n9. artikulua Azpiegitura berriei eta paisaian eragin handia duten bestelako elementuei buruzko zehaztapenak.\n10. artikulua Lurzoru ez-urbanizagarriko eraikuntzen araudiari buruzko zehaztapenak.\n11. artikulua Jarduera ekonomikoetarako lurzoruei buruzko zehaztapenak, nagusiki jarduera industrialetarako.\n12. artikulua Ibilbide, bide eta paisaia-behatokiei buruzko zehaztapenak.\n13. artikulua Kultura-ondarearen kudeaketari buruzko zehaztapenak.\n14. artikulua Ur-baliabideari, eta erreken eta ibaiertzen kudeaketari buruzko zehazpenak.\n15. artikulua Herritarrek parte hartzeko tresnei buruzko zehaztapenak.\n16. artikulua Paisaiaren zehaztapenak aplikatzea eta garatzea.\nAbenduaren 28ko 271/2004 Dekretuak Laguardiako (Arabako Errioxa) eremu funtzionalaren lurralde-plan partziala behin betiko onartu zuen. Ondoren, irailaren 28ko 251/2010 Dekretuak aldatu egin zuen, nekazaritza-eraikinak eta upategiak arautzeari buruzko arloan. lurralde-plan partzial horrek antolamendu integrala ezartzen du eremu funtzional osoarentzat, eta udal-mugarte hauek hartzen ditu: Mañueta, Kripan, Eltziego, Bilar, Bastida, Laguardia, Lantziego, Lapuebla de Labarca, Leza, Moreda Araba, Navaridas, Oion, Samaniego, Eskuernaga eta Iekora.\nAldaketa hau Ingurumen, Lurralde Plangintza eta Etxebizitza Saileko Lurralde Plangintza, Hirigintza eta Hiri Berroneratze Zuzendaritzak sustatu du, eta Laguardiako (Arabako Errioxa) eremu funtzionalaren lurralde-plan partzialean paisaiaren zehaztapenak txertatzea du helburu. Arlo Funtzionaleko paisaiaren kalitate-helburuak garatzen dituzten zehaztapen horiek lurralde-plan partzialean gomendio-izaerarekin txertatuko dira.\nIngurumen eta Lurralde Politikako sailburuak 2016ko otsailaren 22an emandako Aginduaren bidez aldaketa hori funtsezkoa ez zela adieraztea xedatu zuenez, aldaketa hori izapidetzerakoan irailaren 9ko 206/2003 Dekretuan, aurreikusitako izapideak egin dira. Dekretu horretan arautu zen funtsezkoak ez diren Lurraldearen Antolamendurako Jarraibideen, Lurraldearen Zatiko Planen eta Lurraldearen Arloko Planen aldaketak onartzeko prozedura.\nlurralde-plan partzialaren aldaketa horrek antolamendu-arauak I. eranskin gisa eta abiazio zibilari buruzko berariazko sektore-araudia II. eranskin gisa hartzen ditu barne.\nIngurumen-ebaluazio horrekin lotuta, 2017ko uztailaren 5eko ebazpen baten bidez, Ingurumen Administrazioaren zuzendariak aztertzen ari garen lurralde-plan partzialaren aldaketa puntualari buruzko ingurumen-txosten estrategikoa eman zuen. Horretan, azaldu zuen ez dela ingurumenaren gaineko inpaktu esanguratsurik aurreikusi, eta kontuan hartutako zenbait kontsiderazio nabarmendu zituen.\nIngurumen, Lurralde Plangintza eta Etxebizitza Sailari dagokio planaren aldaketa hau behin betiko onartzea, Lurraldearen Antolamendurako Artezpideen, Lurraldearen Zatiko Planen eta Lurraldearen Arloko Planen funtsezkoak ez diren aldaketak onartzeko prozedura arautzen duen irailaren 9ko 206/2003 Dekretuaren 4.7 artikuluaren arabera.\nIngurumen, Lurralde Plangintza eta Etxebizitza Sailaren egoitza elektronikoan eskuragarri daude lurralde-plan partzialaren aldaketa osatzen duten dokumentuak.\nPaisaiaren zehaztapen hauek gomendiozko xedapenak dira, eta Laguardiako (Arabako Errioxa) eremu funtzionalaren paisaia-kalitatearen helburuak garatzea du helburu.\nPaisaiaren zehaztapenak www.ingurumena.net Ingurumen, Lurralde Plangintza eta Etxebizitza Sailaren web-orrian eskuragarri dagoen Laguardiako paisaiaren katalogoan oinarrituta daude.\nLaguardiako eremu funtzionalean, hamabost paisaia-unitate daude. Paisaiaren aldetik, koherenteak dira, eta horien gainean egokia da paisaia babesteko, kudeatzeko eta antolatzeko araubidea ezartzea.\nLaguardiako eremu funtzionaleko 15 paisaia-unitateak honako hauek dira:\nKantabriako eta Toloñoko mendilerroa.\nSonsierrako zerealen estepa.\nArabako Errioxako mahastiak.\nSan Ginés, Uneba, Pilas eta Binasperi erreken multzoa.\nLantziegoko mahasti eta olibadiaren pseudolandazabala.\nEbroko terraza eta ezponden multzoa.\nIekora, Gorrebusto eta Labraza erreken haran multzoa.\nGatzaga Burandongo sakonunea.\nEbro ibaia eta haren ibaiertzak.\nLaguardiako hirigunea eta hiri-ingurua.\nBastidako hirigunea eta hiri-ingurua.\nEltziegoko hirigunea eta hiri-ingurua.\nOiongo hirigunea eta hiri-ingurua.\n«Casablanca» eta «Carrascal» industria-korridorea.\nPaisaia-unitateen muga I. eranskineko «Paisaia-unitateen mapa»ko grafikoetan dago jasota.\nLaguardiako eremu funtzionalean, paisaiaren interes bereziko 14 eremu identifikatu dira. Horietarako, gomendatzen da paisaiaren ekintza-planak egitea, paisaia babesteko, kudeatzeko eta antolatzeko jarduerak zehazteko.\nEremu funtzionaleko paisaiaren interes bereziko eremuak hauek dira:\nMendilerroko ikuspegi-esposizio handiko eremuak eta mugarriak.\nLaguardiako urmael eta hezeguneen multzoa.\nEbro inguruko muino esanguratsuak.\nEbroko itsaslabarrak eta harkaitzak.\nErreken korridore ekologikoak eta ikuspegiak.\nAurkikuntza arkeologikoak biltzen dituen eremua.\nLegar-hobiak eta harrobiak.\nPaisaiaren Interes Bereziko Eremuen mugak II. eranskineko «Paisaiaren Interes Bereziko Eremuen Mapa»ko grafikoetan jasota dago.\nLaguardiako eremu funtzionaleko paisaiaren babesa eta kontserbazioa bultzatzeko paisaiaren kalitate-helburuak hauek dira:\nPaisaiaren ingurumen-, kultura-, ikuspegi- eta pertzepzio-baloreak kontserbatzea.\nHiriko garapenak paisaian sartzea, bereziki hiri-inguruetakoak eta sarbideetan oinarrituta daudenak.\nLanda-inguruko edo inguru ez hiritarreko lurzoruaren paisaia mantentzea, hobetzea eta lehengoratzea.\nHiriko eta landako eremuen artean kontaktuan dauden zonetako paisaiak modu harmoniatsuan egituratzea.\nPaisaiaren degradazioak geraraztea eta berreskuratzea.\nBalioa ematea ingurumen-, kultura-, ikuspegi- eta pertzepzio-alderdiei.\nBerezko eta jatorrizko irudia erabat galdu duten zonetan, paisaia sortzea.\nPaisaia-kalitatearen helburu horiek paisaiaren zehaztapenetan garatu dira, eta, edozein kasutan, sektoreko hirigintza- eta lurralde-plangintzaren oinarrizko printzipioak biltzen dituzte.\nPaisaiaren kalitate-helburuak III. eranskineko «Paisaiaren kalitate-helburuen mapa» izenekoan daude mugatuta.\nPaisaiaren ezaugarriei eta eremu funtzionaleko identitate-balioei buruzko zehaztapenak.\nInguru fisikoaren eta erabileren arteko koherentziari eta sinergiei buruzko zehaztapenak.\nHirigune historikoei eta landa- eta hiri-inguruaren trantsizioari buruzko zehaztapenak.\nAzpiegitura berriei eta paisaian eragin handia duten bestelako elementuei buruzko zehaztapenak.\nLurzoru ez-urbanizagarriko eraikuntzak arautzeari buruzko zehaztapenak.\nJarduera ekonomikoetarako lurzoruei buruzko zehaztapenak, batez ere industria-jarduerakoak.\nPaisaiaren ibilbide, bide eta behatokiei buruzko zehaztapenak.\nKultura-ondareari buruzko zehaztapenak.\nUraren baliabideari eta erreka eta ibaiertzen kudeaketari buruzko zehaztapenak.\nHerritarren parte-hartze aktiboa bultzatzeko tresnei buruzko zehaztapenak.\nLandazabaleko landarediaren elementu berezi hauen kontserbazioa sustatzea:\nLaborantza-lursailak banatzen dituzten ezpondak eta oholesiak. Bereziki zainduko da elementu horiek ez erretzea. Esanguratsuenak «Landazabalaren matrize naturala» interes bereziko paisaia eremuan jasota daude.\n«Zuhaitz berezien masak» paisaia-interes bereziko eremuan sartutako basoak.\nPaisaia-unitateko zuhaizti eta zuhaitz isolatuak (gehienbat galeriako fruta-arbolak eta baso-zatiak): «San Ginés, Uneba, Pilas eta Binasperi erreken multzoa».\nKatalogoan ikuspegi-esposizio eremu gisa identifikatu den lekuetan, edozein elementu berriren kokagunea eta diseinua (morfologia, materialak eta koloreak) zaintzea.\nSaihestea, ahal den heinean, «Mendilerroko ikuspegi-esposizio handiko zona eta mugarriak» eta «Ebroko multzoko muino esanguratsuak» Paisaiaren Interes Bereziko Eremuetan egon daitekeen edozein eraikuntza eta azpiegitura berri.\nAntena igorgailuek, haririk gabeko seinaleak errepikatzeko antenek, haize-sorgailuek, goi-tentsioko dorreek eta horrelakoak bezalako azpiegitura puntualek ikuspegi-eremuetan, hondoetan edo mugarri nabarmenetan sortzen duten inpaktua gutxitzea. Horretarako, beharrezkoa izanez gero, horiek konpaktatzea erraztuko da. Era berean, antenen eta kontrol-eraikinen tratamendu estetikoa ziurtatuko da, ikuspegi-hondoetan hobeto integratzeko.\nLaborantza egungo basoko landarediaren eta mendilerroko sastrakadiaren gainean ez zabaltzea, eta mendilerroko magaletan abandonatutako laborantza-lursailen eboluzio ekologikoa bultzatzea. Horretarako, egungo baso-masetan sartuko dira, Katalogoan agertzen diren bezala.\nAhultasun handiko lekuetan, saihestu edozein motatako eraikuntza, bereziki erreken korridoreetan eta, ezinbestekoak direnean, sartu behar bezala inguruan.\nLurraldeko markaren irudia (Arabako Errioxako produktuak paisaiarekin lotzen dituena) sustatzea.\nSaihestea, ahal den neurrian, lursailen pilaketa, bereziki «Landazabaleko matrize naturala» Paisaiaren Interes Bereziko Eremuan; eta, beharrezkoa bada, bide ematea, betiere honako hau aintzat hartuta:\neremu funtzionalaren egitura osatzen duten ezaugarri bereizgarriak eta bereziak kontserbatzea eta berreskuratzea (harrizko hormak, ezpondak, fruta-arbolak eta abar).\nZirrituen egitura berriaren diseinua, kontserbatzen diren eta sortu nahi diren elementuak biltzen dituztenak.\nOrdezkapen-loteak, bide-sarea eta drainatzeak inguruan sartzea.\nElementu ezberdinen arteko lotura hobetzea: landaredia, bideak, uraren bideak eta abar (ikuspuntu orokorrean oinarrituta egongo da).\nMailakatutako lurra kontserbatzea neurri hauen bidez:\nLursailen egitura eta egitura hori osatzen duten elementuak (besteak beste, ezpondak, hormak eta bestelako mugak) mantentzea, batez ere «Labrazako harmailak» Paisaiaren Interes Bereziko Eremuan.\nLursailak pilatzeko proiektuetan atzera egitea, eta horiek beharrezkotzat jotzen direnean, paisaiaren gainean duten eragina aztertzea, eraginak saihesteko, gutxiagotzeko edo arintzeko neurriak hartzeko.\nSinergia positiboak sustatzea mahastizaintza eta olibozaintza jardueren artean eta paisaia-kalitatearen artean, eta, horrez gain, olibondoen presentzia sustatzea, eremu funtzionaleko ekialde-erdialdean.\nHedapen-abeltzaintza sustatzea paisaia kontserbatzeko eta eraikitzeko elementu gisa.\nMailaketak, eta kontserbazio- eta laborantza-lanak zuzenean bultzatzea maila-kurben lekuan, idortasunari, lurzoru motari eta maldei loturiko higadura-prozesuak saihesteko.\nSasiesteparen mikroerliebea mantentzea irizpide orokor gisa, eta bereziki, Ebroren mendilerroaren eta harmailen arteko zonan.\nLurren mugimenduak eta desmuntatzeak aztertzea nekazaritza-lursailetan. Horretarako, gutxienez, honako alderdi hauek hartuko dira kontuan:\nDesmuntatzearen edo lubeten gehienezko altuera\nAzalera-unitate bakoitzeko mugitutako lurraren gehienezko bolumena\nLandaredia-masa desagertzea eta\nKonpentsatzeko neurriak, hala badagokio.\nHirigune historikoetan, integratzeko arau erregulatzaileak hartzea birgaitze-lanei (fatxadak, morfologia, materialak eta koloreak), zoladura motei, hiriko altzariei, informazio-kartelei, publizitate-seinaleei eta bestelakoei dagokienez.\nGuneak garatzean, hainbat arau bultzatzea, hiriko eraikuntza eta jarduera berriek tipologia koherenteak eta gune bakoitzaren araberakoak erabiltzeko.\nPopulazio trinkoei eustea, populazioen hazkuntza desordenatuari eutsiz. Horretarako, neurri hauek hartuko dira:\nHiri-inguruaren eta landa-inguruaren artean muga argiak definitzea, hiri-inguruko eremuan erabilera nahasirik, gainjarririk eta desordenaturik egin gabe.\nHiriko egituren lohiz betetzea ahalbidetzea, interstizioak betez, ahal denean. Saihestu egingo da, ahal denean, populazioen egungo mugez harago lurzoru urbanizagarri berriak sailkatzea.\nLurralde-plan partzial (LPP) honekin bat hirigune finkatuen hazkunde konpaktu eredu baten bidez sustatu beharreko hiriguneetako ingurune perimetraletako garapen berriak paisaian integratzen direla bermatzea. Horrela, ehun etenak saihesten dira eta hiri-bilbearen hiri-garapen berriak artikulatzea errazten da.\nHiriguneak diseinatzea zonako paisaia tradizionalaren «sormen» espirituarekin: trinkoak, nahiko trinkoak, funtzio anitzetakoak.\nNukleoen soslai berezia mantentzea; hau da, herrien soslaian elizaren irudia eta harresiak nagusitzea. Saihestu egingo da errepideetatik ikusten den soslaia aldatzen duen edozein nabe, upeltegi edo eraikin egitea.\nEspazio ireki eta urbanizatuen arteko trantsizioari bide ematen dien hiriguneetarako sarbideak diseinatzea.\nUrbanizazioaren diseinu eta zaintza egokia zehaztea, hiri-errepideak hobeto integratzeko Laguardia, Bastida eta Oion herrietako kaleen egituran.\nZona eta erabilera «naturalak» berreskuratzea; besteak beste, ortu tradizionalak, hiri-inguruko baso eremuak, errepide-ezpondak edo horiek zeharkatzen dituzten erreka-tarteak, horietan oinarrituta, berdeguneak eta aisialdi-guneak egituratzeko, «aisialdi produktiboaren» jarduerak sustatzeko. Horrenbestez, gomendatzen da lehentasunez zona horien ondoan jartzea hirigintza-lagapenerako lurzoruak.\nBerariazko hiri-inguruak izatea «urteko ardoaren» nabeak eta upeltegiak zehazteko, Laguardiako (Arabako Errioxa) LPParen 1. aldaketarekin bat etorriz.\nHerrien inguruetan sakabanatutako urteko ardoen hainbat upeltegiren eta nekazaritzarako naberen paisaia integratzeko proiektuak sustatzea.\nHiriko inguru garbiak eta zainduak izatea.\nBide-azpiegiturak paisaian hobeto integratzea sustatzea, trazadura zeharkatzen duen paisaiaren ezaugarrietara egokituta.\nErrepideen obren inguruan dauden ezponden eta abandonatutako eremuen tratamendua aurreikustea. Hala, bideen proiektu exekutiboetan, bermatu egingo da paisaiaren eta lurzoruaren iragazkortasuna eta jarraitutasuna.\nLurzoru ez-urbanizagarrian baimendutako jarduketen (interes publikoko azpiegiturak eta ekipamenduak telebista-antenak edo errepikagailuak barne, baliabide naturalen ustiaketa, upeltegi handi eraiki berriak, eragin handiko nekazaritza-eraikuntzak) kokapenari eta diseinuari dagokienez, paisaian integratzen dela hartuko da kontuan. Eraikitako elementuei nahiz erantsitako eremu libreei aplikatu ahal izango zaie.\nPaisaiarekin bat ez datozen azpiegiturak paisaian sartzea. Ezponden, fabrikako obren eta bestelakoen gainean egingo dira jarduketak.\nUra biltzeko putzuetan, gomendatzen da paisaian ezpondak tratatzea, bereziki birlandatzeko neurrien bidez.\nPaisaian sartzea Ebro ibaiaren ondoan dauden instalazioak. Zehazki:\nBaños de Ebroren parean dagoen zentral hidroelektriko txikia hobetzea, bereziki landare-elementuen bidez.\nLapuebla de Labarcako ekialdean dagoen Hondakin-uren Araztegiak (HUA) paisaian duen eragina murriztea, landare-elementuen bitartez.\nAldi baterako zabortegiak identifikatzea, zabortegi horiek hartutako eremuak eliminatzen eta lehengoratzen ahaleginduz. Gaur egun esanguratsuak dira Ebro ibarrean daudenak, Eltziego eta Lapuebla artean, Kripan eta Bilarren artean, Navaridas eta Laguardiaren artean, eta erreka-ibarretan.\nEstetikaren aldetik arautzea lurzoru ez-urbanizagarrian nekazaritza-eraikuntzak. Udal ordenantzen bidez arautuko dira, urteko ardoaren eta upeltegi handien artean bereiziz, Laguardiako (Arabako Errioxa) LPParen lehen aldaketaren definizioaren arabera.\nOkupazio edo afekzio itzulezina eraikinen bidez mugatzea paisaia balioagatik edo hauskortasungatik edo ikusmen hauskortasunagatik zein katalogatutako inguruetan. Horretarako, tentu handiz aukeratu behar da kokalekua eta berezitasun eta hauskortasun handiko inguruneak babestu.\nKolore-sorta bat ezartzea paramentuetan eta estalkian, ahal bada, okre eta marroi kolorearen artean.\nLehentasuna ematea eremu edo paisaia degradatuetan golf-zelaiak eraikitzeari. Hala, aisialdirako eta birsortzeko eginkizuna beteko du.\nLurzoru ez-urbanizagarrian dauden ikuspegi-eragin handiko egungo eta etorkizuneko eraikuntza isolatuak paisaian txertatzeko azterlanak sustatzea.\nJarduera ekonomiko berrien hirigintza-planetan sartzea irudia hobetzeko neurriak. Neurri horiek honako hauek hartuko dituzte kontuan:\nAurretiaz zegoen topografia. Ahal den heinean, berdinketak, lur-mugimenduak, ezpondak eta abar saihestuz.\nInguruaren arabera integratzea, antzekoagoa eginez edo imitatuz, edota eta kontraste eta osagarritasun berberari eutsiz.\nIndustria-eremuen sendotasuna sustatzea, eta sendotze hori paisaiaren interes bereziko eremuen zerrendan jasotzea, zehazki, «Industria eremu» izenekoan.\nZerrenda bat izatea, lagapen gisa, landareez edo poligonoen perimetroaren bidez naturalizatua, inguruko industria-eremuak eta nekazaritza-nabeak isolatuz, eta barnealdean, jalkinak erraztea industria-eremu berrien kalifikazioaren aurrean.\nHirigintza eta estetika arloen kalitateko eremu gisa antolatutako poligonoak jartzea.\nIekora (edo «Río Grande») errekaren ibilbidea garatzea, korridore berde gisa, sarreratik irteerara arte, Oionen poligono osoan zehar.\nIkuspegiak ezkutatzeko jarduerak egitea (hesi berdeak eta abar) harrobiak ustiatzeko fasean.\nBehatoki eta bideen sarea kudeatzea, herritarrek eta mota guztietako bisitariek paisaiarako sarbidea sustatzeko. Horretarako, honako neurri hauek hartuko dira:\nEremu funtzionalean, paisaia ibilbidearen sare orokorra diseinatuko da, berariazko paisaiaren ekintza planean sartzeko.\nSaihestu egingo da turismoaren ondorioz paisaia hutsaltzea (pilaketengatik), baita hondakinak eta zaborrak erretzeko nahiz ugaritzeko arriskua eragitea ere.\nBide eta behatokien ibilbideetan sartzea ondare-arloan interesa duten ondasunak eta lekuak, baita instalazio eta azpiegitura historikoak ere. Horien gainean, hainbat ibilbide tematiko egin ahal izango dira (karteletan eta zabaltzeko eskuliburuetan adieraziko dira). Honako hauek bereizi dira:\nEkoizteko egitura zaharren ibilbidea: Hueserako dolarea, Iekorako dolarea eta elurtegia, errotak eta beste; horiek guztiak Iekora, Lantziego, Bilar eta Kripan herrien artean daude.\nOliben eta abeltzaintza tradizionalaren kulturari buruzko ibilbide etnografikoa Oion, Lantziego eta Iekora udalerrietan.\nMahastien ibilbide etnografikoa: interes arkitektonikoak dituzten dolareak, biltegiak eta upeltegiak; eremu funtzional osoari eragiten diote.\nBastidako ibilbide arkeologikoa eta erlijiosoa: Santa Eulaliako nekropolia, baseliza (Virgen del Valleko), San Roque, San Vicente, San Juan Ortega eta San Andrés (Muga) komentuaren aurriak.\nKantabriar mendilerroko mendi-oineko trikuharri eta menhirren ibilbide arkeologikoa.\nMendi-ibilbideak, zikloturismoa edo ibilgailuen ibilbideak egiteko errepideak seinaleztatzea eta ezagutaraztea, eta paisaiei begiratzeko geldiuneak, adibidez honako hauek:\nA-2124 (Herrera mendateraino sartzeko tartea).\nA-3228 (Bilar, Kripan eta Meano arteko tartea).\nA-3216 (Lapuebla de Labarca eta Laguardia arteko tartea).\nA-3218 (Bilar eta Campillar arteko tartea).\nA-3220 (Bilar eta Lantziego arteko tartea).\nA-4208 (Eltziego eta Lapuebla de Labarca arteko tartea).\nA-4210 (Moreda Araba eta Labraza arteko tartea).\nA-3322 (Moreda Araba eta Barriobusto arteko tartea).\nIntereseko bideak babestea. Horietako batzuk dagoeneko daude jasota 1/2012 Arauak ezarritako «Ibilbide Berdeen Sarea» eta Arabako Foru Aldundiaren «Ferra Proiektua» direlakoan. Horien artean, honako hauek nabarmendu behar dira:\nDonejakue Bidea, eremu funtzionaletik igarotzean.\nIbilbide Luzea (GR) GR-38, Oionetik Bernedoko mendateraino doan eskualdea zeharkatzen duena, eta GR-99, Ebro zeharkatzen duena Gimileotik Oioneraino; Inaziotar Bidea GR-120 eta Elvillarreko horren saihesbidea GR-120-2; eta OR1-Laguardiako aintzira-gunearen ibilbide berdea.\nKantabria eta Toloño mendilerroa zeharkatzen duten bideak, ibilbideetan mendateen (Tabuérniga, Onzate, Ocio, Bergantzu, Recilla, Toro Ponterva, Cañada, Villafria eta Puerto Nuevo) ikuspegien potentzial handiko puntuak eta elementu kulturalak (gazteluen aurriak, Cueva de los Husos, Toloñoko gaztelua, San Tirso baseliza, San Cristobal, San Gines, Berberanako santutxoa eta Tabuerniga herri zaharraren aztarnak) sartuta.\nLabrazako mendien unitateko bideak, Corral Nuevoko Burdin Aroko kastroko ibilbideak, mendilerroko eskortak, erditzeko tokiak eta negutegiak, eta Dueñasko pinudia barne.\nGaur egun zenbait udalerritan eta aldundian dauden ibilbideak; besteak beste, horietatik gertu dauden paisaiak eta leku interesgarriak bisitatzeko ibilbideak. Nagusiki honako hauek dira: Bastida San Gines baselizarekin lotzen duen ibilbidea, Bilar San Tirso baselizarekin lotzen duen ibilbidea, Eltziego San Roke baselizarekin lotzen duena, eta Iekora Bercijanako baselizarekin lotzen duena.\nGatzaga Buradonetik doazen ibilbideak mendilerroan barrena sartzen dira, eta turismo arloan interes handia duten hainbat lekutara daramate: edertasun naturaleko paisaiak, baselizak, aurriak.\nErromeriak zeharkatzen dituzten bideak eta balio handieneko baselizetaraino daramatenak.\nIkuspegien aldetik potentzial handia duten lekuetan behatokiak bultzatzea, oro har, kanpandorreak eta herrietako «eguterak». Honako hauek nabarmentzen dira:\nBastidako eliza nagusiko kanpandorrea.\nLaguardiako abade-dorrea eta herriko ingurua.\nLabrazako eliza eta harresiko perimetroa.\nLapuebla de Labarcako egutera.\nEremu funtzionaleko ondarezko elementu nagusiak identifikatzea eta kartografian jasotzea, elementu ezagunak nahiz arkitektura gutxiagoko elementuak barne (errotak, txabolak, iturriak, erditzeko, zubiak eta abar).\nBalioa ematea ondare kultural horri, baita horren inguruari ere, dagokion testuinguruan ulertu ahal izateko.\nOndarearen elementuak kudeatzea, herritarren, eta, oro har, erabiltzaileen kulturaren aldetik behar bezala erabiltzeko, gozatzeko eta aberastasuna emateko.\nOndare arkeologikoaren arloan, mendiaren oinaldean:\n«Aurkikuntza arkeologikoen multzoko eremua» Paisaiaren Interes Bereziko Eremuan sartutako mendilerroko mendiaren oinaldeko historiaurreko trikuharriak, menhirrak eta herriak.\nEzkutuan dagoen ondarea (betiere seinaleak badaude) katalogatzea eta argi eta garbi identifikatzea. Ondare arkeologiko ikusgarria birgaitzea eta lehengoratzea, horietarako sarbideak behar bezala egokituz eta seinaleztatuz.\nIbilbide bat egitea aurkikuntza arkeologiko nagusiak lotzeko.\nIbaiertzak eta ur-ibilguen ertzak berreskuratzeari dagokionez, gomendatzen da ibilguen ertzetako zona degradatu naturalak berreskuratzea eta egokitzea. Ekintza horien baitan sartuko dira, besteak beste, alderdi hauek:\nIbaiertzeko landaredia berrekuratzea.\nUraren jabari publikoa berreskuratzea galdu den kasuetan.\nEmari ekologikoak bermatzea.\nUraren kalitate egokia bermatzea.\nLurraldeko natura-ardatzak direnez, ibai-inguruneak babestea eta berroneratzea lehenetsiko da, beste erabilera onargarri batzuen aldean.\nHerritarrek eremu funtzionalean parte hartzeko mekanismoak abian jartzea. Horretarako, herritarren inplikazioa bilatuko da, eremu publikoak eta paisaian eragina duten elementuak hobetzeko.\nHainbat mekanismo bultzatzea lurra zaintzeko. Hala, elkarteek eta oro har herritarrek aukera izango dute natura, paisaia eta kultura ondarea kontserbatzeko.\nOrtuak zaintzeko esparruan:\nHedatzeko kanpainen bidez, herritarren ortuen erabilera eta zaintza sustatzea.\nHerritarrak sentsibilizatzea eta trebatzea kalitateko ortuak, diseinuzkoak eta teknologia berriak bermatzeko, tailer, eskuliburu eta bestelakoen bidez. Ortu nagusiak «Herrietako ortuak» Paisaiaren Interes Bereziko Eremuetan sartuta daude.\nGaur egun abandonatutako herrietako ortu tradizionalak berreskuratzea.\nHerritarrak sentsibilizatzea paisaian bat-batean hondakinak botatzeak paisaia degradatzea dakarrela.\nAbiazio zibilaren alorrean, sektoreko organo eskudunak espresuki eskatuta, hau da araudia:\nGuardiako (Arabako Errioxa) eremu funtzionalari eragiten dioten Logroño-Agoncillo eta Vitoria-Gasteizko aireportuko zortasun aeronautikoko gune mugatzaileek ezartzen dute eraikinek (eta haien elementu guztiek, hala nola, antenek, tximistorratzek, tximiniek, aire girotuko ekipoek, igogailuen kaxek, kartelek, apaindurek, etab.), lurrazalaren eraldaketek edo objektu finkoek (zutoinek, antenek, aerosorgailuek eta horien palek, kartelek, etab.) itsasoaren mailaren gainean gehienez ere izan dezaketen altuera, bai eta errepideen eta burdinbideen galiboa ere, salbu eta Aireko Segurtasuneko Espainiako Agentziaren (AESA) iritziz segurtasuna arriskuan ipintzen ez bada edo aireontzien operazioen erregulartasunari eragiten ez bazaio, apirilaren 26ko 297/2013 Errege Dekretuak aldatutako otsailaren 24ko 584/1972 Dekretuan, zortasun aeronautikoei buruzkoa, jasotako salbuespenen arabera.\nAerosorgailuen instalazioari dagokionez, haien altuera dela-eta (palak ere kontuan hartu behar dira altuera hori kalkulatzerakoan) bermatu behar da ez dutela hausten Logroño-Agoncillo eta Vitoria-Gasteizko aireportuetako zortasun aeronautikoari buruzko araudia. Gauza bera aplikatu behar da energia elektrikoa garraiatzeko lerroetarako, telekomunikazioen azpiegituretarako (telefono-antenak eta mikrouhin-loturak, kasurako), eta funtzionamenduagatik plataforma jasoetan kokatu behar diren beste egitura guztietarako. Hori guztia dela-eta, debekatu egiten da instalazio horiek eraikitzea, Aireko Segurtasuneko Espainiako Agentziak (AESA) aldez aurretik baimena espresuki eman ez badu.\nApirilaren 26ko 297/2013 Errege Dekretuak aldatutako otsailaren 24ko 584/1972 Dekretuaren, zortasun aeronautikoei buruzkoa, 10. artikuluaren arabera, egungo idazkeran, hainbat jarduera mugatzen dituen zortasun-eremu batean geratzen da Logroño-Agoncillo eta Vitoria-Gasteizko aireportuetako zortasun aeronautikoen lurrazalaren gaineko proiekzio ortogonalean dagoen azalera. Horren babespean, Aireko Segurtasuneko Espainiako Agentziak (AESA) jarduerak debekatu, mugatu edo baldintzatu ahal izango ditu, aireko operazioentzako edo instalazio erradioelektrikoen funtzionamendu egokirako arriskutsuak badira. Aukera hori izango du ere jarduera horiek ezarri edo egiteko aukera ematen duten lurzoruaren erabilerei dagokienez, besteak beste:\nTurbulentziak eragin ditzaketen oztopoak eraikitzea dakarten edo eragiten duten jarduerak.\nArgien erabilera (proiektoreak eta laser-igorgailuak barne), arriskuak sor baditzakete eta nahasketak edo errakuntzak eragin baditzakete.\nAzalera handi eta oso islatzaileak behar dituzten jarduerak, itsualdiak eragin baditzakete.\nAerodromoaren mugimendu-eremuko faunaren ekintzak areagotu ditzaketen jarduerak.\nEdozein jarduera, erradiazio-iturri ikusezinak ezartzea eragiten badu edo komunikazio, nabigazio eta zaintza aeronautikoko sistemen funtzionamenduan interferentziak sor ditzaketen edo horien gaineko eragin negatiboa izan dezaketen objektu finko edo mugikorren presentzia badakar.\nKea, lainoa edo aireontzientzako arriskutsua den beste edozer fenomeno sortzen duten instalazioak ezartzea edo martxan jartzea dakarten edo eragiten duten jarduerak.\nAireratzeko edo airean egoteko bitartekoak erabiltzea, kirol-jarduerak edo beste edozein motakoak egiteko.\nKontraesana badago lurraldeko antolamendu-arauetan, edo antolamendu-arauen eta lurralde-planean jasotako planoen artean, zortasun aeronautikoek ezarritako mugek edo baldintzek lehentasuna izango dute plangintzan jasotako beste edozein neurriren aurretik.\nLaguardiako (Arabako Errioxa) eremu funtzionalerako ezarritako lurralde-antolamendua garatzeko egiten diren hirigintza- edo lurralde-planei eta horien aldaketei edo berrikuspenei buruzko txostena egin behar du Abiazio Zibileko Zuzendaritza Nagusiak Logroño-Agoncillo eta Vitoria-Gasteizko aireportuetako zortasun aeronautikoei eragiten dieten alorrei dagokienez, Interes Orokorreko Aireportuen eta zerbitzu-eremuen Antolamenduari buruzko eta apirilaren 26ko 297/2013 Errege Dekretuak aldatutako abenduaren 4ko 2591/1998 Errege Dekretuaren bigarren xedapen gehigarrian xedatutakoa betez. Horretarako, txostena eskatuko da plangintzaren edo izapide baliokidearen lehen onarpena egin baino lehen. Nahitaezko txosten hori eskatzen ez bada edo kontrako erantzuna jasotzen bada, ezingo da plangintzaren behin betiko onarpena egin estatuaren eskumenei dagokien alorretan\nSalbuespen bezala, onartu ahal izango dira Logroño-Agoncillo eta Vitoria-Gasteizko aireportuetako zortasun aeronautikoak errespetatzen ez dituzten jarduerak dituzten antolamendu-planak eta -tresnak, baldin eta AESAren iritziz (aireportuko kudeatzailearen edo aireko nabigazioaren zerbitzu-hornitzailearen aurreko txostenarekin) aireontzien segurtasuna eta operazioen erregulartasuna arriskuan jartzen ez badira, zortasun aeronautikoei buruzko 584/1972 Dekretuaren 29.5 artikuluan xedatutakoaren arabera, egungo idazkeran. Kasu honetan, Abiazio Zibilaren Zuzendaritza Nagusiari egindako txostenaren eskariarekin batera, azterlan aeronautikoa ere aurkeztu behar izango da.\nGuardiako (Arabako Errioxa) eremu funtzionalerako ezarritako lurralde-antolamendua garatzeko egiten diren plangintza-tresna guztiek beren araudietan jaso beharko dituzte arestian aipatutako xedapen guztiak (beharrezkoak izango dira aireportu-gaietan Estatuko araudiaren lehentasuna egiaztatzeko) eta, bereziki, Logroño-Agoncillo eta Vitoria-Gasteizko aireportuen Gidaplanaren xedapenak.\nLogroño-Agoncillo eta Vitoria-Gasteizko aireportuetako zortasun aeronautikoen eraginpeko eremu eta espazioetan, zeinahi eraikuntzaren, instalazioren (zutoinak, antenak, aerosorgailuak palak barne, eraikuntzarako behar diren bitartekoak eraikuntzarako garabiak eta antzekoak barne) edo landaketaren gauzatzeak Aireko Segurtasunaren Estatuko Agentziaren (AESA) aldez aurreko aldeko akordioa beharko du, apirilaren 26ko 297/2013 Errege Dekretuak aldatutako 584/1972 Dekretuaren 30. eta 31. artikuluen arabera.\nSalbuespen bezala, 584/1972 Dekretuaren 33. artikuluak egun duen idazkeraren arabera, baimendu ahal izango dira zortasun aeronautikoentzat ezarrita dauden mugak gainditzen dituzten eraikinak edo instalazioak, betiere egiaztatuta geratzen bada, AESAren aburuz, segurtasuna arriskuan jartzen ez dela, aireontzien operazioen erregulartasunari eragiten ez zaiola edo jarduera apantailamendu bat dela. Ondorio horietarako, jarduketa berrien sustatzaileek azterlan aeronautikoa aurkezteko aukera izango dute.\nZortasun aeronautikoetan ez dauden eremuetan, lurrazalaren edo ur jurisdikzionalen itsas mailaren gainetik 100 metro edo gehiago altxatzen diren eraikinak edo egiturak eraikitzeko (posteak, antenak, aerosorgailuak -palak barne-, etab.) eta horiek eraikitzeko beharrezko bitartekoak instalatzeko (eraikuntza-garabiak eta antzekoak barne) beharrezkoa izango da Aireko Segurtasuneko Espainiako Agentziak (AESA) iritzia ematea, aireko operazioen segurtasunean duen eraginari dagokionez, zortasun aeronautikoei buruzko 584/1972 Dekretuaren 8. artikuluak egun duen idazkeran xedatzen duena betez.\nBaldin eta zortasun aeronautikoak direla-eta Guardiako (Arabako Errioxa) eremu funtzionalean aurreikusita dauden edo onar litezkeen eraikuntzak edo instalazioak gauzatu ezin badira, ez da kalte-ordainak pagatzeko inongo obligaziorik sortuko, ez Sustapen Ministerioarentzat, ez aireportuaren kudeatzailearentzat, ez aireko nabigazioko zerbitzu-hornitzailearentzat ere.\nDokumentazio grafiko legez, jarraian daude jasota Logroño-Agoncillo eta Vitoria-Gasteizko aireportuetako zortasun aeronautikoen planoak:


Bilbo: Lapurreta batek zerbitzurik gabe utzi du Artxandako funikularra\nArtxandako funikularra berriro martxan, goizean geldirik egon ostean\nAstearte honetako 15:00ak arte, ezin izan da ibili, bagoiak eta makina-gela komunikatzen dituzten kableak lapurtu dituztelako.\nArtxandako funikularra zerbitzurik gabe, kable lapurretagatik\nBilboko Udalak jakitera eman duenez, astearte honetako 15:00ak jota berriro hasi da Artxandako funikularra zerbitzua ematen. Hainbat ordu eman dituzte teknikariek lanean horretarako; izan ere, goizaldean kable-lapurreta izan da, eta funikularra ezin izan da ibili.\nAntza, funikularra zerbitzutik kanpo zegoela, ezezagun batek edo batzuek, Lezamako Trenbide Zaharraren parean, bidearen itxiera jausi egin dute, eta kable bat lapurtu dute; hain zuzen, bagoien eta makina-gelaren arteko komunikazioa bideratzen duen kablea. Hortaz, ez da erabilgarri egon.\nZerbitzua etenda zegoenez, eta kaltetuen eskaerari aurre egiteko, Bilboko Udalak abian jarri du Bilbobus linea bat, funikularraren bi geltokien artekoa; eskuragarri izan da Artxandako funikularraren zerbitzua berriro hasi arte, 15 minutuko maiztasunarekin.


Mundu osoko banku mugikorren erabiltzaile-kopurua 530 milioikoa izango da 2013an | Consumer\nMundu osoko banku mugikorren erabiltzaile-kopurua 530 milioikoa izango da 2013an\nZerbitzu mugikorrak bankuen funtsezko negozio-estrategia bihurtuko dira\nTxosten berri batek dio mundu osoko banku mugikorren erabiltzaileen kopurua 530 milioikoa izango dela 2013an. Zerbitzu mugikorrak bankuetako negozio-estrategien funtsezko osagai bihurtuko dira, egungo finantza-krisiari erantzun ahal izateko, txostenaren arduradun den Juniper Research enpresak dioenez.\nLanaren arabera, bankuek Internetera eta mugikorretara migratzen dute lehia-bereizketa bilatzeko. Banku mugikorren zerbitzuek aukera ematen dute banku guztiek eragimen operatiboa eta bezeroen atxikipena hobetzeko, komunikazio-kanal errentagarri baten bidez. Smartphone gehiago hartzen direnez, banku mugikorreko zerbitzuek bultzada berria izango dute, batez ere mendebaldeko merkatuetan, non kontsumitzaileek kontrol handiagoa bilatzen baitute finantzen gainean, “zalantzazko baldintza ekonomikoak direla eta”, ziurtatu du konpainiak.\nJuniper Research-ek dio finantza-erakundeek aurrea hartzen diotela kontsumitzaileen eskaerari, telefono adimendunak eta tabletak garatuz eta gailu horietarako berezko aplikazioak erabiliz. Hala ere, txostenak ohartarazten du ezarpen arrakastatsuenek hiru bandako soluzio bat hartu beharko luketela, eta ez bakarrik aplikazioak, baita web-nabigatzailean oinarritutako SMS kanalak eta entrega-kanalak ere.\nSonia Lalli txostenaren egileak dioenez, “banku mugikorra izango da hurrengo bost urteetan merkataritza mugikorraren industriak izango duen arrakastarik handienetako bat, kontsumitzaileek mugikortasunean banku-zerbitzuak eskuratzeak dituen onurak ikusten baitituzte”. Azterlan horren arabera, sare mugikorren operadoreek eta bankuek elkarren onurarako aukera dute, eta, beraz, bezeroen erosketa eta atxikipena hobetzen lagundu behar dute, horrek kostu operatiboak murriztuko baititu.\nJuniper Research-ek dio Ipar Amerikako, Mendebaldeko Europako eta Ekialde Urruneko eta Txinako merkatu garatuek erabiltzaile gehien izango dituztela 2016. urtean. Konpainiak dio 2013rako 530 milioi erabiltzaile izango dituela mundu osoan banka mugikorrak. 2011n, enpresak 300 milioi erabiltzaile zenbatu zituen zerbitzu horietan.\nbanka erabiltzaileak handitze movil-eu número-eu


«Komunismo libertario»: berrikuspenen arteko aldeak - Wikipedia, entziklopedia askea.\n«Komunismo libertario»: berrikuspenen arteko aldeak\nKomunismo libertario (aldatu)\n22:53, 31 maiatza 2019ko berrikusketa\n12.319 bytes added , Duela 1 urte\n06:26, 25 otsaila 2019ko berrikusketa (aldatu)\n22:53, 31 maiatza 2019ko berrikusketa (aldatu) (desegin)\n=== Sindikatuak masen matxidenen aurka ===\n[] eta [] bitartean, anarkokomunismoaren sektore batuzk sindikatuetan sartzearen aurka zeuden erakunde erreformistatzat hartzen zituztelako hauek. Batzuk anolakundeen aurka ere azaldu ziren eta soilik propaganda proletariotza eta nekazarien artean banatzearen alde agertu ziren matxinada bat aurrera eramateko.\n[[1890eko hamarkada|1890eko hamarkadaren]] ondoren ordea, anarkokomunista askok, [[Piotr Kropotkin|Kropotkin]] barne, sindikatuak sortzearen alde egin zuten. Anarkosindikalismoaren eta sindikalismo iraultzailearen jaiotzekin batera, hiru tendentzia nabarmendu ziren anarkokomunismoaren baitan. Lehenik eta behin, Kropotkinek eta Les Temps Nouveaux-ek errepresentatzen zutena. Bigarren, Kropotkinen eragina zuten talde batzuk, baina bera bezain erreserbatuak ez zirenak, adibidez, Errusiako Jleb i Volia. Azkenik, anarkokomunista antisindikalak zeuden, Frantzian Sebastien Faure-ren La Libertaire egunkariaren baitan antolatzen zirenak. 1905etik aurrerantzean, errusiarrek oposizio hau babestu zuten, terrorismo ekonomikoa eta expropiazio ilegalez gain.\nAnarkokomunismoa horrela hasi zen sindikatu libertarioen barnean eragina egiten; [[CNT]] bezalako erakunde entzutetsuetan barne. Gauzak horrela, 1936ko Iraultza sozial espainiarrean “1936ko uztaila baino lehenago hainbat langileen matxinada eta greba armatu jazo ziren; hala nola, meatzariena Asturiasen, nekazariena [[Andaluzia|Andaluzian]], lurren kolektibizazioa eman zen, inspirazio libertarioko autogestioa… CNT, [[UGT]] edo beste erakunde iraultzaile batzuetako kide zirenak, nahiz eta analfabetoak izan, aurkezpen asko entzunda zituzten eta euren idealak ordu askotan zehar eztabaidatu zituzten taldekideekin”.\n=== Eragina Europatik kanpo ===\n[[Lehen Mundu Gerra|Lehen Mundu Gerraren]] aurretik, [[Mexiko Hiria|Mexikon]], Enrique eta Ricardo Flores Magon anaien Alderdi Liberal Mexikarrak, lurrak desjabetu nahi zituzten nekazari eta indigenen babesa zuelarik, anarkokomunismorantz pauso bat eman zuten. Alderdikideek agitazio kanpainak eta ekintzak antolatu zituzten [[Cananea (udalerria)|Cananea]], [[Sonora]] eta [[Río Blanco (udalerria)|Rio Blanco]] eta [[Veracruz (Mexiko)|Veracruz]] bezalako zentro industrialetan. Hainbat eraso armatu antolatu zituzten [[Estatu Batuek eskuratutako lurraldeak|Estatu Batuetatik]] Mexikoko mugetaraino propaganda egin eta matxinadak inguruko herrialdeetara zabaltzeko.\n[[Errusia|Errusian]] ''Chórnoie Znamia'' (Bandera Beltza) federazioa eratu zen 1903an, 1905eko Errusiar Iraultzan aktiboki parte hartu zuena. Aldi berean, tendentziak eragina izaten jarraitu zuen Urriko Iraultzan parte hartu zuten erakunde anarkistetan. Aberatsen mansioen desjabetzeak gertatu ziten, Alderdi Boltxebikeak onetsi ez zituenak. Geroago, Errusiako anarkistak jazarriak izan ziren Alderdi Boltxebikearen eskuetan.\n[[Ukraina]] beste leku garrantzitsu bat izan zen anarkokomunismoarentzat. Anarkista ukrainiar asko batu egin ziren [[1905eko Errusiako Iraultza|1905eko Errusiar Iraultzara]]. Anarkokomunista garrantzitsu bat Maria Nikiforova izan zen, ekintza gerrillero asko gidatu eta Nestor Majnorekin ekintza politikoetan parte hartu zuena. Majno ''Territori Libre'' ukraniarraren mugimenduko pertsonaia nagusia da. Mugimendu honek, 1918ko azarotik 1919ko ekainera bitartean anarkokomunismoa ezarri zuen nekazarien lurretan. [[Boltxebike|Boltxebikeek]] esperimentu hau porrotera eraman zuten, izan ere, nekazari ukrainiarrak Alderdi Boltxebikearen esanetara egotea nahi zuten.\nItalian ere eragin nabarmena izan zuen anarkokomunismoak, pertsonaia nagusia [[Errico Malatesta]] izanik. Honek ''Umanita Nova'' izeneko egunkari anarkista italiarrean idazten zuen, [[Benito Mussolini|Mussolinik]] boterea hartzean desagertu egin zen, baina gaur egun Federazione Anarchica Italianaren parte izaten jarraitzen du. Malatestak Biennio rosso izeneko gertaeretan ere parte hartu zuen, non herrialdearen iparraldeko langileek fabrikak hartu eta langile kontzejuak ezarri zituzten.\n“Komunismo anarkiko” izena ematen zaion Argentina eta beste herrialde Latinoamerikar batzuetan XIX. mendearen amaieratik anarkokomunismoaren dotrinaren idealari, anarkismoaren aldaera bati. Komunismo anarkikoa Argentinan zabaldua izan zen anarkismoaren korronte indibidualistari esker, eta geroago, langileen borrokaren alde lan egin zuten erakundeei esker. []<nowiki/>an, ''La Voz de la Mujer'', Argentinako lehen egunkari feministak “Egunkari komunista-anarkikoa” azpiatalburua ipini zion.\n== Gaur egun ==\n== Kritikak ==\nLehenengo anarkista indibidualista batzuk anarkokomunismoaren elementuak anarkismoaren printzipioekin bateraezinak direla zeritzoten. Benjamin Tucker-ek komunismo anarkistari “pseudoanarkismo” dei egin zion. Anarkismo komunista oximoron bat zelakoaren ideia, ''Liberty'' eta beste Ipar-amerikako eta Europako anarkista indibidualista batzuek ere babesten zuten, adibidez, Emile Armand eta John Henry Mackay-ek. Henry Appleton-en iritzi iusnaturalistaren arabera, “komunismoa, lege naturalen kontrakoa izanik, metodo ez-naturalengana jo behar du praktikan jartzen bada” eta “arpilaketa, indar basatia eta biolentzia erabiltzen ditu”. Generalean, anarkismo indibidualistak anarkokomunismoak proposatzen dituen metodo edo teoriak errefusatzen ditu autoritarioak direla egotzita.\n== Gizarte adibideak historian zehar ==\n=== Adibide goiztiarrak ===\nHorren adibide [[Sentinelera|Sentinel]] Iparraldeko Irlan, [[Andaman uharteak|Andaman Irletan]], [[Bengalako golkoa|Bengalako golkoan]] aurki daiteken tribua da. Betan bizi izan dira 60.000 urtetan zehar. Komunismo primitiboa praktikatzen dute, ondasun guztiak kolektiboki kudeatzen dira eta ez dago hierarkiarik taldekideen artean. Langileak, gizon zein emakumeak, ekoizpen bideak kontrolatzen dituzte, hala nola etxeak egiteko aurkitzen dituzten materialak. Indiako gobernuarengandik gertu kokatu arren, gobernuak ez die oztoporik jartzen euren bizi estiloa mantentzeko. Sentinel Iparraldeko Irla herrialde bat izango balitz, munduko herrialde anarkista bakarra kontsideratu ahal izango litzateke.\nKristauen komunitate goiztiarrak ere ezaugarri anarkokomunistak izan zituztela adierazi da. Frank Seaver Billingek erlijio hau anarkismoa eta komunismoaren nahasketa bat bezala deskribatu zuen.\n=== Debaldeko ekonomia eta antolakuntza komuna ===\nAntropologian eta beste giza zientzia batzuetan, debaldeko ekonomia trukea egiteko modu bat da, non produktu edo zerbitzuak ez diren irabaziak lortzeko ematen. Idealki, ekonomia mota hau komunitate baten barruan gauzatzen da eta komunitateko harremanak estutzeko balio du betebeharrak gogorarazteaz gain.\nEkonomia hau zuten gizarte tradizionalak txikiak izan ohi ziren eta elkarrengandik urrun egon ohi ziren geografikoki. [[Estatu|Estatuak]] sortu ahala, merkatu ekonomiak aurre hartu zion opari ekonomiari. Hala ere, opari ekonomia ez dago hila gizarte modernoan, ez dago truke ekonomiaren probarik dirua asmatu aurretik. Dirurik gabeko gizarteek debaldeko ekonomia erabiltzen zutela pentsatzen da. Merkatu ekonomiak gora egin zuenean, normalean ezezagunen artean gauzatzen zen.\n[[Internet|Internetaren]] hedapenak opari ekonomia berreskuratu du, bereziki teknologiaren sektorean. Ingeniariak, zientzilariak eta software programatzaileek kode irekiko softwareak jartzen dituzte eskuragai. [[Linux]] kernel eta [[GNU]] sistema operatzaileak ekonomia honen adibide dira euren paper aktiboagatik [[Software libre|software librean]] eta [[copyleft]] lizentzietan. Metodo hauek informazioa eskuragarriagoa egiten dute, dohainik erabili daitekeelako.\n=== Koreako mugimendu anarkista ===\nKoreako Mugimendu Anarkistaren burua Kim Chwa-chin izan zen, denbora motz batean zehar anarkokomunismoa hedatu zuen [[Korea|Korean]] zehar, Espainiako anarkokomunismoa bezain arrakastatsua izan ez zen arren. Koreako Jendearen Elkarteak, Mantxurian kokatzen zenak, estatu eta klaserik gabeko gizarte bat zuen helburu, non ekoizpen bide guztiak langileek antolatu eta erabiltzen zituzten eta ondasun guztiak komunitarioak ziren.\n=== Hirietako komunitateak ===\nTrumbullplex komunitate anarkista baten adibide dugu, ongizate komuna bermatzeko antolatua, etxerik gabeko pertsonak laguntzen zituena [[Detroit]], Michigan-en. Honek banakoei euren zailtasun ekonomikoengandik ihes egitea eta komuna demokratiko baten parte izatea ahalbidetzen die. Komunak laguntza handia eman die zonalde hartako pertsona gazteei, talde lanaren eta kooperazioaren balioak erakusteaz gain. Honi atxikita, [[Punk rock|punk-rock]] musika estiloa eta Trumbullplex komunitateko festak joan ohi dira. Komuna []<nowiki/>an sortu zen eta bere ideologiak bere horretan jarraitzen du; hau da, elkarlana, solidaritatea eta hierarkia eza.\n=== Debaldeko dendak ===\nOpari dendak, debaldeko dendak eta abar, produktu guztiak dohainik diren dendak dira. Karitate denden antzekoak dira, non produktu gehienak bigarren eskukoak diren. Liburuak, altzariak zein arropa izan, gauza guztiak dohainik dira. Kasu batzuetan, dendek “one-in, one-out” filosofia jarraitzen dute; hau da, gauza bat eramateko, beste bat ekarri behar da ordainetan. Debaldeko dendak ekintza zuzena aurrera eramateko modu bat dira; diruarentzako alternatiba bat sortzen dute eta zerbitzuak edo produktuak trukatzea ahalbidetzen du. [[1960ko hamarkada|1960ko hamarkadako]] The Diggers talde anarkistak dohaineko dendak ireki zituen janaria, drogak, dirua… banatzeko, debaldeko musika kontzertuak antolatu eta arte politikoa egiten zuten. Euren izena ''English Diggers'' taldetik hartu zuten, Gerrard Winstanley-ek gidatzen zuena, eta diruarengandik eta [[Kapitalismo|kapitalismotik]] aske zegoen mini-gizarte bat sortzea zuten helburu. Debaldeko dendak oso ohikoak ez diren arren, mugimendu hark denda gehiago irekitzea eragin zuen. Gaur egun, ideia bizirik mantentzen da zentro sozial, [[Anarkismo|anarkista]] eta [[Ekologismo|ekologistak]] sortuz.


Nafarroako haur eskoletan «normaltasun berriarekin» ekingo diote ikasturteari | Gizartea | Berria\nBaztango haur eskola. Jagoba Manterola/FOKU Tamaina handiagoan ikusi\nGaur aurkeztu du Nafarroako Gobernuak haur hezkuntzako lehen zikloko zentroen protokoloa, datorren ikasturteari begira. COVID-19aren udako agerraldiek zalantza asko piztu dituzte hastear den ikasturterako; horregatik, Osasun Sailak haur eskola eta familia guztiei helaraziko die gaur bertan aurkeztu berri duten protokoloa. Carlos Gimeno Hezkuntza kontseilariak prentsaurrekoan nabarmendu du egoera berezi honetan ere «haurren eta hezitzaileen ateko lotura afektiboak mantentzea» izango dela lehentasuna, eta neurri bereziak hartuko dituztela une oro horri eutsi ahal izateko.\nHezkuntza Saileko batzorde teknikoak, Osaun Sailak eta hezkuntza arloko beste hainbat profesionalek osatu dute protokoloa, eta, bertan, lau egoera posible jasotzen dira. Ikasturtea lehen jokalekuarekin hasiko da; hau da, «normalitate berrian». Elkarbizitzarako talde iraunkorrak ezarriko ditu zentro bakoitzak, eta eremu jakin batzuk zehaztuko dira talde bakoitzarentzat. Talde horren parte izango dira haurrak, hezitzaileak, hezitzaile laguntzaileak eta, zentroak erabakiz gero, baita zuzendaria eta praktiketan dauden hezitzaileak ere. Asmoa da taldeen arteko kontaktua mugatzea, kutsatzeko arriskua mugatze aldera. Era berean, zentro barruko mugimenduak sahiestu beharko dira ahal den heinean, eta sarrera-irteerak ere modu antolatuan egingo dira. Osasun kontseilariak gehitu du egokitzapen egunak mantendu egingo direla, betiere segurtasun neurri guztiak errespetatuz, eta, ahal dela, beti pertsona bera izatea gomendatuko da.\nElkarbizitzarako talde iraunkor bakoitzeko haur kopurua adinaren araberakoa izango da. Urtebeterainoko taldeetan zortzi haur egon ahalko dira gehienez ere; urtebetetik bi urtera bitartekoetan, hamabi haur; eta bi urtetik hiru urtera bitarteko taldeetan, hamasei. Talde horietan adin desberdinetako haurrak batera badaude, kopuruak honako hauek izango dira: urtebetera bitartekoetan, zortzi haur; urte bat eta bi urte bitartean dituzten haurren taldeetan, hamalau; eta adin guztietako haurrrak dauden taldeetan, hamar.\nNafarroako Osasun Sailaren esku egongo da egoera batetik bestera igarotzea, eta egoera epidemiologikoaren bilakaeraren araberakoa izango da. Agerraldirik balego, bigarren fasera igaroko lirateke haur eskolak. Orduan, haurren laguntzaileak ezingo dira gela barrura sartu, egokitzapen aldian ez bada; eremu amankomunak mugatuko egingo dira; eta haurrek ezingo dute jostailurik edo objekturik eraman etxetik. Egoera okertuko balitz, hirugarren egoera bat ere irudikatu du Hezkuntza Sailak. Jokaleku horretan, unitate berriak ezarriko dira, eta ratioak eta espazioak egokituko dira. Kasu horretan ere, laguntzaileak ezingo dira barrura sartu. Laugarren egoera eta muturrekoena ezarriko balitz, haur eskolak itxi egingo lirateke.\nGimenok azaldu du ezinbestekoa izango dela ikasturtean zehar aztertzaileen lana. Osasun Sailak sarbidea izango du hezkuntza sistemako datu guztietara, kontaktuen jarraipen xehea egin ahal izateko. Kasuren bat atzemanez gero, aztarnariek protokoloa aktibatuko dute zentroan, eta lantaldearen esku egongo da zehaztea neurriak talde orokarrari aplikatuko zaizkion edo zentro guztiari.\nJantokiak martxan izango dira\nHezkuntza Sailak beste zalantza bat ere argitu du prentsaurrekoan: jantoki zerbitzua martxan egongo da haur eskoletan. Ekainean, protokolo bat zehaztu zuen Nafarroako Gobernuak datorren ikasturteari begira, eta, orduan, erabaki zuen ez zela izango jantokirik. Halaber, atzo gobernuko arduradunekin bildu ostean, eta parlamentuaren eta hainbat familiaren eskariei men eginez, jantokiak martxan izango direla baieztatu du Gimenok. Lehen egoeran, haurrek jantokian jateko aukera izango dute, txandak errespetatuz eta segurtasuna une oro bermatuz. Bigarren egoeran ere zentroan bertan jateko aukera bermatuko da, baina ez dago argi eremu berean izango den edo beste eremu bat ezarriko den; esaterako, ikasgelan bertan. Hirugarren egoeran ere ikasgelan bertan jatea aurreikusten da.


Ibai Marin: "Bidaia bera garrantzitsua dela pentsatzen duten horietakoa naiz" — Gaztezulo\nIbai Marin: "Bidaia bera garrantzitsua dela pentsatzen duten horietakoa naiz"\nIbai Marin: "Bidaia bera garrantzitsua dela pentsatzen duten horietakoa naiz" https://www.gaztezulo.eus/albisteak/ibai-marin-bidaia-bera-garrantzitsua-dela-pentsatzen-duten-horietakoa-naiz https://www.gaztezulo.eus/albisteak/ibai-marin-bidaia-bera-garrantzitsua-dela-pentsatzen-duten-horietakoa-naiz/@@download/image/Ibai Marín.jpg\nZure bakarkako lehen lana kaleratzera zoaz; zergatik da berezia zuretzat disko hau?\nUrteak dira proiektu hau buruan nuela, Hirarekin bost diskoa kaleratu eta 50 kantu baino gehiago konposatu eta gero, niretzako bakarrik izango ziren kantuak konposatzeko gogoa nuen. Esfortzu handia suposatu didan proiektua izan da, ilusio eta izerdi guzti honek proiektu hau berezi egin du.\nOso ezberdina izan al da aurretik Hira taldearekin egin duzun lana eta zure bakarkako debuta? Non sentitu zara erosoago?\nIbai Marin proiektuak ez du zerikusirik Hirarekin, bien arteko estiloak ezberdinak dira, eta musikalki ere aldaketa handia du nire bakarkako proiektuak. Hira eta Ibai Marinen lotura bakarra nire ahotsa da.\nBi proiektu oso ezberdin direnez, bietan sentitu izan naiz eroso, baina aitortzen dut bakarkako proiektu batek eskaintzen duen bertigoak deserosotasun puntu bat sortarazi didala. Dena den, kontzertuak egiten joan naizen heinean, plazer handia sentitzeko aukera izan dut eta proiektu hau erabat maitatzen ikasi dut.\nFolkak, rockak eta heavyak azken urteetan nire ahotsean utzitako arrastoa ere nabaritu daiteke.\nZer nolako Ibai Marin topatuko dugu zure lan berri honetan? Nolako abestiak landu dituzu?\nBerrituta sentitu naiz, eta gustura egindako lanarekin, baina egia da nire lekua aurkitzea kostatu zaidala. Lan autobiografikoa da kaleratzen dudana, bizitzako etapa batera iritsi naiz non ez dudan ezer ezkutatzeko beldurrik. Diskoko 8 kantuetan nire egia islatzen saiatu naiz. Bertan bai euskara eta bai gaztelera erabili ditut hitzak jorratzeko momentuan, eta folka, rocka eta heavyak azken urteetan nire ahotsean utzitako arrastoa ere nabaritu daiteke zenbait momentutan.\n‘Bidean naiz’ izena du diskoak; ze bide hartu du Ibai Marinek?\nMomentuz bakarkako bidea, nahiz eta zuzeneko askotan banda osoarekin joko dudan. Bidaia bera garrantzitsua dela pentsatzen duten horietakoa naiz, eta disko hau oraindik amaitu ez den bidai hunkigarria izaten ari da. Diskoa zuzenekoak lortzeko tresna dela uste dut, nire nahi bakarra horixe baita, oholtzetara igotzea.\nAzaroak 2 kaleratuko duzu lana; urduri? Zer nolako harrera espero duzu?\nDiskoa kaleratzeko urduritasunik ez dut, gogoa baizik. Oso ziur nago egindakoaz, eta gustura gelditu naiz emaitzarekin. Horrek ez du esan nahi diskoak nahi bezain beste funtzionatuko duenik, ez baitago nire esku. Singlea eta bideoklipa kaleratu berri ditugu eta harrera polita izan dutela pentsatzen dut, baina musikaren arrakasta konstantzian datza, eta lanerako prest eta gogotsu nago.\nNola bizi duzu egungo panorama musikala? Internet, musika entzuteko joera berriak…\nErromantiko hutsa kontsideratzen naiz, oraindik disko fisikoak erosten ditut, biniloen bigarren "boom" honek arnas pixka bat ematen digu gure belaunaldikoei. Hala ere argi dago internetek eta teknologia berriek erabat aldatu dutela musika industria. Lehen disko berrien kaleratzeak eta lehen singleak irratietan entzuten ziren, gaur egun Spotify eta antzeko plataformek eskaintzen dute hori. Garai bateko xarma galdu duela argi dago ezagutu duenarentzat, noski, baina abantailak ere ikusten dizkiot.\nDagoeneko hainbat kontzertu dituzu azaroan, eta abenduan Durangoko Azokan ikusiko zaitugu; zein da zure eszenatoki gogokoena?\nEszenatoki guztiak ditut gogoko. Zuzenekoen maitale sutsua naiz, berdin zait areto handi zein txikia, entzuleekin komunikazioa bilatzen baitut. Konexio horrek funtzionatzen duen bitartean, berdin zait 1.000 edo 5 pertsonen aurrean jotzea. Durangoko Ahotsenean egoteak ilusio handia egiten dit, euskal kulturagileen Meka delako. Baina Donostian, etxean jotzeak ere, xarma berezia badu, eta Tabakalerako Kutxa Kultur Kluba aretoa inguruan daukagun aretorik onenetarikoa dela uste dut.


Wikiloc | Amurrio-Laudio-Pagolar-Babio-Amurrio Ibilbidea Amurrio, País Vasco (España)- GPS track\n962 71 162\nAmurriotik Laudiora bidegorritik, Markuartuko errepidea hartu arte. Berehala bidegurutzean Larrazabalerantz joan eta errepidea amaitzen den tokian zementuzko pista bat hasten da Pagolarreko gailurrera eramango gaituena. Pista honek pendiza handia du eta majo sufritzea tokatuko zaigu.\nOndoren Luiando aldera jeitsiko gara. Tarteka aldapa handia dago eta frenoak topera sakatu beharko ditugu. Ez da oso jeitsiera polita. Luiandotik Arrespaldizara errepidetik, eta handik Asnos eta Escoritasen artean dagoen lepora. Lepotik jeitsiera azkarra Izoriara eta Babiora azken igoera. Gailurretik beheruntz Mendeika eta Etxegoienetik pasatuz Amurriora.\nIbilbide erosoa, guztia txirrindatik jeitsi gabe egiteko modukoa.


Oporrak eta herritar bidaiaria. | baztango haizegoa\n« Azpilkueta yo ta bota, eta triste Maria.\nTukutukuen biltzarra. »\nOporrak eta herritar bidaiaria.\nOpor garaian gaudenez (behintzat batzuk) eta oporrak oporrak direnez, aste batzutan haizegorik ez da izango.\nOporretan, gauz asko egiten denetatik bat, bidaiatzea da eta Arizkunen, bidiari amorratu ta bitxi bat ba dugu. Gaur egun, jende aunitz bidaiatzen du eta leku askotan egon dira , baino gure “Manolok”, benetan bidaiari xelebrea da.\nErranen dugu Arizkundar honek 50 urte gora izanen dula, muxugorri, hizkera itxia (kosta da askotan erraten duna ulertzea) hitz guttikoa eta jantzieraz beti berdin doana, praka urdin batzukin “bonbatxoak” ta karratudun alkandorakin, hau da, Baztanetik atera ez dela arront itxura dauka. Gañera, osasunez zerbait ukituta dago, hernia batekin urte haunitz bueltan darama (ez du nahi operatu) eta bizkarreko miña dauka, gauz guzti hauez gain, arras gizon jatorra da.\nBerarekin egon nintzen azken egunian Arizkungo kontsultegiko egongelan izan zen, mediku esperoan giñela eta Arizkungo San Joanak asteko bi egun falta zirela. Tenore hortan derrigorrezko galdera egin nio;\nZer moduz dator festak? gogoz?\n-Urte dexente daramat herriko bestetan kanpora ateratzen naizela, bihar Mallorkara noa,\nMallorkara? hondartza gustokoa?\n-Ez “sin mas” berdin zait, hemendik aterata edozein lekua ona da. Ezagutzen naiz eta bestetan gelditzen ba naiz beti “la lio”, ihaz Ibizan egon nintzen.\nIbizan ? Manolo Ibizan? , imaginazio haundikoa naiz, baino hori ez nuen irudikatzen ahal, Manolo zuriz jantzita, Patxan edo ibizako kaleen artean artesania erosten… Ezinezkoa egiten zitzaidan. Ondoan zegoen bere bikotekideak, holaxen komentatu zun –hemen “la lia”, baiño han berdin berdiña iten du – bai, baina han ez naute ezagutzen!- erantzun zun gure Manolok.\nIxilaldi ttiki baten ondorioz bere emaztea (eztakit ezkonduta dauden) azaldu zun orain dela urte batzuk erabaki zula, Manolo bakarrik joatea eta berak goxo goxo Arizkunen gelditzea eta Arizkungo bestaz gozatzeaz, Zeren kalapite bat dela, bere kabuz joatea gustatzen zaiolako eta azkenik ez dute ezer ezagutzen, Kuban bezala. Dirudienez Manolok Kuban 3 alditan egon da eta La Habanako kale bat bakarra soilik ezagutu du 3 bidai hoietan.– Zertarako gehigo, kale hortan (ez daki ezta kalearen izena) denetarik dago ta!.- (argazkian La Habanala viejako kale bat, hau ez da izango ostaturik ez dagoenez akaso El Malekon izanen da) edo Holandan bezala, bidaia organizatua izan arren eta autobusan joaten zirela, gidak Holandako paisaja, errotak, tulipanak eta XVII. mendeko tulipanen krisia azalztzen zuen bitartean, gure Manolo zurrunka (eta nolako zurrunkak) egon zen irteera guztia, emakuma gixagoa lotsatuta bidai guztia barkamena eta gau txarra izan zula eta ez dula lo egin erranez, pasatu zen. -Loreak eta errotak ikusteko etxean gelditzen naiz-\nHori guztiagatik eta bertze bidaietan gertatutako xelebrekeriagatik emaztea erabaki zun berarekin gehiago ez joatea, Honen ondorioz eztabaida txiki batean sartu ziren, bat nahiago zula bidai organizatuak, behipin zerbait ikusten zutelako eta bertzeak alderantziz eta egon diren herrialde guztiak agerian geratu ziren eztabaida hortan eta bidai bakoitzan bitxikeria bat edo gertakizun xelebreak izan zirela nabarmendu nahi nuke.\nAdibidez, Brasilen gertatutakoa bezalakoa. Rion zeudela, irteera bat egin zuten 200km dagoen hiri (ideikere hiriaren izena) batera hango katedrala ikusteko, berak Arizkungo elizan txikitatik sartu ez denez, are guttiao brasilgo katedral batean sartu behar dela aizakiarekin, kanpoan gelditu zen. Han Iruñako bi gaztekin topatu zen eta pote batzuk hartzera joan ziren, Ordu txikitan zebilenean bi Iruñarrak berandu zela eta hotelara joateko ordua zela, adierazten diote. Manolo orduan konturatzen da! goizean Riotik atera eta hiri hortara joan zela. Taxi bat artu eta goizeko 7 agertzen da Rioko hotelean, han polizia, agentziako arduradunak…zeuden, zeren bost ordu katedral ingurutan bilatzen egon ondoren, salaketa patu zuten desagertua edo bahitua izan zela pentsatu omen bai zuten. Kristo bronka bota zioten agentziakoek eta baita ere bertze bidairiak, zeren bere oporretako bost ordu bera billatzen pasatu bai zuten.\nBaita ere bertze bronka bat izan zun Dinamarkan, hontan autobusean hainbertze ordu zeramaten eta garagardo bat edateko gogokin zegola, azkenian errepideko “auto servicio” batean gelditu ziren, bizkor bizkor garagardoen hotzgailura abiatu zen eta garagardoa ireki eta edan behar zuenean korbatadun bat hitzketan asten zaio aserre itxurakin – ez dizut ulertzen- erantzuten dio, garagardoa ahora eramnan behar duenean ahotik kentzen dio- Eman nazazu hori arazoak ez baldin baduzu nahi– Daniarra ohiuka eta kopeta ilun arizkundarra asertzeko zorian –Man zazu eta herri puta hontatik banoa– . Azkenian gazteleraz zekien gizon bat urbiltzen zaio eta erraten dio alkohola edateko zerbait jan behar dela- Hori arazoa baldin bada “me como un caharro de estos” (sanwidtxa) ezez, jan behar dela plateran, zerbait sendo- “ke hostias ni ke puto plato ” ohikatu ondoren garagardoa edatea lortu zuen… baita ere, zopa puta bat eta plastikozko aragi ta patata plater.\nhorrelakoak hainbertze, Irlandan emazteak erraten zun arras polita zela, 10 egunak hango gaztelu eder batean egon zirela, berak berriz, Irlanda aspergarria eta baztan baino grixa eta euritsua zela erraten zun. Soilik, Guinees garagardoen lantegia ikustea pena merezi zula, baino arras zuhurrak zirela, bakarrik ematen omen zuten, garragardo baso bat bakarra, dastatzeko\nVienara joaten zirela, abioia matxura izan zun eta larrialdiko lurreratzea egin zun Pragako aireportuan, eta han haietaz ahaztu eta bi gau igaro zuten aireportuan, leku batetik bertzera, azkenian Austriara joatea lortu zuten, kotxez. –ez naiz bueltatuko gehigo Pragara, puta kume hoiek han utzi ziguten eta nik chekiar jakin gabe- nik barrurako pentsatzen nun, ezta txekiar, ezta danieraz ezta portugesa ezta inglesa eta hain lasai eta pozik ibiltzen zara munduan zehar, zuk bai ausarta!\nBelgikan, pixile arazoak zuela autobusa 10 minutoka gelditzen zun pixa egiteko, emaztea lotsatuta manta baten azpian bidaia egin zun. Horrela segitu zuten denbora batean, Londres, Maroko, Madril,Valentzia…medikuko ordua iritsi zidan artio gero nik atera eta beraiek sartu eta agurtu giñen. Nik harrituta eta txundituta atera nintzen arestian erran dudan bezala ez bai nuen imaginazen ahal gure Manolo jatorrak, munduan zehar ibilitakoa dela.\nHerriko bestatik eskapo doa baino Mallorkatik herriko bestako azken egunean etorri zen, gaueko 12tan iritsi zen eta festako azken orduak pasatu zitun,\nOndo izan Manolo! fenomeno bat bai zara.\non ekaina 25, 2011 at 2:15 pm | Erantzun Xalto\nja ja ja ja…Bai xelebrea Arizkundar hori!,\naupa Manola ta segi hola!!!\non ekaina 25, 2011 at 2:16 pm | Erantzun baztangohaizegoa\nAupa! eta bai, alaxe da, xelebre xelebrea.


Sarkoziren eaiketa: 3 urteko kartzela ustelkeria eta influentzia-trafikoagatik\nMinisterio Publikoak Thierry Herzog abokatuaren bidez informazio sekretua lortzen saiatzea leporatzen zion Sarkozyri, eta horretarako Azibertengana jo izana, orduan kasazio Auzitegian zegoena.\nHiru urteko kartzela zigorra Sarkozyrentzat. Artxiboko irudia: EFE\nFiskaltzak bi urteko kartzela zigorra eskatu du Sarkozyrentzat, ustelkeriagatik\nHasi da Sarkozyren aurkako epaiketa Frantzian, ustelkeriagatik\nFrantziako Justiziak hiru urteko kartzela zigorra ezarri dio Nicolas Sarkozy presidente ohiari ustelkeria eta influentzia trafiko delituengatik, ikerketa baten inguruko informazioa lortzeko bere postuaz baliatu izana frogatutzat eman ostean.\nHiru urteko kartzela-zigorretatik bi bertan behera utzi ditu epaiak, eta Thierry Herzog abokatuaren eta Gilbert Azibert epailearen aurka ere antzeko zigorrak ezarri ditu; hau da, lehen aldiz Frantziako estatuburu ohi bat aulkian eseri duen sare baten beste bi hankak.\n"Euren ekintzen bidez iruzurra egiten ari zirela bazekiten", esan du Christine Mée epaileak 'entzuketen kasua' ren inguruko epaia irakurtzean, Franceinfok jakitera eman duenez. Fiskaltzak lau urteko kartzela-zigorra eskatu zuen Sarkozyren aurka, horietako bi irmoki, eta, beraz, azken zigorra ez da hain gogorra izan.\nAkusazioak Sarkozyren eta Herzogen arteko telefono bidezko elkarrizketa pribatuak dituzte oinarri. Presidente ohiak ukatu egin du irregulartasunik egin zuenik, eta grabazioak bertan behera uzten saiatu zen epaiketan froga baliodun gisa, legez kanpo egin zirela iritzita.


Helduek ez bezala, haurtxoek REM fasean abiarazten dute loaldia – Guraso.eus\nAitatasuna / AmatasunaAktualitateaPediatria\nHelduek ez bezala, haurtxoek REM fasean abiarazten dute loaldia\n2020-06-16\tguraso\tIruzkinik ez\nLoaldi gehiago eta laburragoak, esnatzeko joera handiagoa… ezaugarri bereziak ditu haurtzaroko loaldiak eta haurtxoaren garapenarekin du horrek zerikusia. Garrantzitsua da fenomeno horren berri izatea jaioberriaren loaldi zikloa ondo ulertzeko, eta, batez ere, hobeto eramateko.\nHelduaroan gorputza eta burua poliki-poliki deskonektatzen dira. NREM izeneko loaldia osatzen duten hiru etapetan gertatzen da hori, eta, azkenean, gorputza loaldi sakon batean sartzen da.\nFase honetan hartzen du atseden gorputzak, eta energia berreskuratzen du. Arnasketa barea da, eta bihotz-maiztasuna motela da.\nOndoren, ametsa REM fasean sartzen da. Loaldi aktiboa deritzogu eta ezaugarrietako bat jarduera mental handia da. Fase honetan erreparatzen diogu egunean zehar ikasitakoaren oroimenari, eta ametsak gertatzen dira.\nREM fase honetan arnasketa irregularragoa eta azkarragoa da, gehiago mugitzen gara eta begiak betazalen azpian nola mugitzen diren ikus daiteke. Hortik dator bere izena: REM –Rapid Eye Movement–.\nHelduok erraz pasatzen gara REM faseko loalditik NREM faseko loaldira, baina haurrek denbora gehiago ematen dute REM fasean. Beharrezkoa dute jarduera mental handiko fase hori burmuinaren garapen egokirako. Gainera, loaren ziklo osoak ordu eta erdiko iraupena badu helduetan, ia ez da ordubeteko iraupenera iristen haurtxoetan.\nHaur jaioberrien loaldia\nGarrantzitsua da ulertzea haur jaioberriek ez dutela gainerakoek moduan lo egiten. Lehenengo eta behin, REM fasean abiarazten dute loaldia.\nREM fasean ohikoa da haurrek bat-batean mugitzea besoak eta hankak edota imintzioak egitea aurpegiarekin edo zaratatxoekin. Begiak betazalen azpian nola mugitzen dituzten ere ikus daiteke. Begiak erdi irekita lo egiten dutenak ere badaude. Horregatik, askotan, loaren hasierarekin batera, mugimendu horiek ez dira kolikoekin edo ondoezarekin nahastu behar.\nJarduera-aldi horrek 20 minutu inguru iraun dezake, eta gauean zehar errepikatu daiteke, 50 minutu inguruko aldizkakotasunarekin.\nItxura eman dezake haurra ez dagoela ondo atseden hartzen, baina ez da horrela. Garapen prozesuaren ezaugarrietako bat da, eta, horregatik, hasiera batean aztoratuta dagoela dirudien arren, onena ez esku hartzea da.\nEz da ezer gertatzen haurra une batez bere sehaskan totelka ari delako. Esku hartzen badugu, esna dezakegu, eta orduan gehiago kostatuko zaio berriro lo hartzea. Aldiz, pixka bat itxaroten badugu oso litekeena da berriro lo hartzea, lasai.\nAldiz, imintzioen ondotik negarra badator lehenbailehen artatu behar da umetxoa. Zer gertatzen zaion egiaztatu behar da: goseak dagoen, pixoihal zikina duen edo mimoak behar dituen. Hala, lasaitu, laztandu, eta, ahal den neurrian, lo egitear dagoenean utzi sehaskan berak bakarrik har dezan lo.\nZergatik esnatzen dira hainbeste aldiz?\nHaurtxoen esnatzeak bat etorri ohi dira lo-zikloen aldaketekin. Esan beharra dago lo-ziklo aldaketak maiztasun handikoak direla haurtzaroan. Egia esan, helduok ere esnatzen gara ziklo batetik besterako aldaketan, baina normalean ez gara horretaz jabetzen eta ez dugu hurrengo egunean gogoratzen; izan ere, lo-arazorik ez badago, erraz lokartzen gara berriro.\nHaurtxoa esnatzen bada NREM eta REM faseen arteko aldaketan kosta egiten zaio berriro lo hartzea. Fisikoki atseden hartu du baina, hala ere, suminkor agertzen da REM loaz gozatu ez duelako.\nZikloak erregulatzen joaten dira haurtxoa hazi ahala. Hala, haur guztiek jarraitzen dute gauean esnatzen, baina askok berehala lo hartzen dute segurtasuna ematen dieten loarekin lotutako elementuak antzematen badituzte inguruan –sehaska, pelutxe bat…–.\nHorregatik da garrantzitsua haurrak lo hartzea gau osoan lo egingo duen tokian. Paseatzeko aulkian edo besoetan lo hartzen badu, fase baten eta bestearen artean esnatzen denean lo hartu duen ingurua bilatuko du, eta aurkitzen ez badu errazago aztoratuko da.\nArgazkia: Peter Oslanec\nIruzkinik ez "Helduek ez bezala, haurtxoek REM fasean abiarazten dute loaldia"


Barkatu ez bazaizu gustatzen, baina jotzera goaz: Ormaiztegiko festak euskal taldeek girotuko dituzte\nOrmaiztegiko festak euskal taldeek girotuko dituzte\nOstirala iristeko gogoak baretzen diren bitartean goazen asteburu honetako kontzertu nagusietako bat aipatzera. Azaroaren 21, ostirala, Ormaiztegiko festak ospatzen direlarik, Harrika, Yaw eta Sus Scrofa taldeek musika eskeiniko digute giroa berotzeko asmotan.\nHarrika trintxerpearrek badute eskarmentua musikaren munduan. 2002. urtean sortu zen taldea eta geroztik ibili dira bizilagunak molestatzen; maketa bakarra eta euren lehendabiziko diska dute kalean, taldearen lanaren emaitzak nolakoak diren adierazteko.\nSus Scrofa berriz, talde gazte-gaztea da, 2007an hasitakoa. Dantzatzeko moduko Punk and Rolla jotzen dute eta gogo biziz gainera. Seguraski badute asko esateko eta oparitzeko Durangoko gazte hauek.\nEta Yaw donostiarrak bestalde, iada talde heldua osatzen dute nahiz eta 2006. urtean jaio izan. Aurtengo azken hilabeteetarako kontzertu mordoa dute agendan sartuta eta lehendabiziko diska ere kaleratzeko pil-pilean, momentu batetik bestera plazaratuko bait dute.\nOstiralean Ormaiztegin dastatuko denaren lehen pusketa bat eskeintzeko asmotan, hemen uzten dizuet Harrika taldearen bideoklip bat; gozatu!\nPublicado por Ike Mustard en 19:29\nEtiquetas: harrika, metal, ormaiztegi, punk, rock, sus scrofa, yaw


Iñaki Lopez de Luzuriaga: "1200eko konkistarekin hautsi zen Nafarroako herrien arteko identifikazioa" - Diario de Noticias de Navarra\nIñaki Lopez de Luzuriaga / historialaria\nIñaki Lopez de Luzuriaga: "1200eko konkistarekin hautsi zen Nafarroako herrien arteko identifikazioa"\nIñaki Lopez de Luzuriaga historialariaren 'Nafarroako Erresumaren inbasioa (1199-1200)' lana argitaratu berri du Nabarraldek, Historia Laburra bildumaren baitan\nmiren mindegia / ruben plaza 29.04.2021 | 00:30\nIñaki Lopez de Luzuriaga, Donostian.\niruñea – Lopez de Luzuriagak Nafarroako une historiko lazgarrienetako bati heltzen dio bere azken lanean, hain zuzen Nafarroak itsasorako aterabide zuen lurraldea Gaztelarren esku galdu zuenekoa. Lana gaur aurkeztuko da, Donostiako Okendo aretoan, arratsaldeko 19.00etan.\nGure herriaren historian 1200eko urtea azpimarratu beharreko urtea izan beharko litzateke? Zergatik?\n–1200 urte hori mugarri garrantzi-tsua izan zen Euskal Herriarentzat, Alfontso VIII-a erregearen agindupean gaztelarrek Nafarroako Erresuma inbaditu zutelako, eta Nafarroak bere lurraldeen heren bat eta itsasaldea galdu zituelako, estrategikoa zen. Pentsatu behar da XII. mendean nafar itsasontziak zebiltzala Alexandrian, Mediterraneo ekialdean. Batez ere zapuzturik geratu zen euskaldunek berek gidatuko zuten erresumaren egitasmo politikoa.\n1199-1200eko okupazio militarra higadura historiko luze baten azken ondorioa izan zela diozu liburuan. Zein zen testuinguru historiko hori?\n–Antso III.a Nagusia Gartzeitzen erregealditik, nafar errege-erreginek nazioarteko errekonozimendua eta irabazpide ekonomiko handiagoa bilatu zituzten. Elizak eta hari loturiko ordena erlijioso-militarrak nafar ondareaz jabetzen joan ziren erregeen utzikeriaz, nafarrak (euskaldunak) eta haien kultura baztertuz. Erregeek Erromaren onarpena bilatzen zuten beren politiketan, nazioarteko zilegitasuna izateko. Historikoki euskaldunak hainbat aldiz izan ziren gaitzetsiak edo eskumikatuak, hala nola 1059ko Erromako Kontzilioan eta 1179ko Laterango Kontzilioan. Frankoen (batez ere okzitaniarren) kolonizazio bat hasi zen errepide bazterretatik, hiribilduak sortu ziren, eta kultura arrotz, dogmatiko eta baztertzaile bat sartu zen, latinitatean oinarritua. Ikuspegi horren arabera, funtsezkoak ziren diziplina uniformizatzailea eta gurutzada.\nNola eman zen konkista hori? Zeintzuk dira une historiko hori ulertzeko beharrezkoak diren gako nagusiak?\n– Gaztelako koroak aspalditik aldezten zuen Nafarroak ez zuela erresuma izateko zilegitasunik eta, aldiz, gaztelarrak zirela agintari erromatarren Hispaniaren gainean, erreferentzia geografiko-historiko ospe-tsu bat zena. Indar oreka bilatzeko, Nafarroarentzat garrantzitsua zen andalustarrekin harreman onak izatea, baina aita santuak haiek gaitzesten zituen; 1197an, Elizak Antso Azkarra eskumikatu zuen. Nafarroa ia aliaturik gabe geratu zen, ito beharrean, eta parez pare ireki ziren Nafarroa inbaditzeko ateak. Alfontso VIII.a Gaztelako erregeak Akitaniako ondorengotza nahi zuen eta, batez ere, Nafarroako kostaldeko portuak zein ontziolak eta Gasteiz lotune estrategikoa eskuratzea. Aliatutzat hartu zuen botere feudala bilatzen zuen mendebaldeko jaun nafar bat, Didako Lopitz harotar bizkaitarra. Espedizio inbaditzailea 1199ko maiatzaren 6an abiatu zen Pancorbotik, Trebiñuk eta Gasteizek luzaro eutsi zieten setioei; bitartean Ipuzkoa eta Donostia hartu zituzten mendean. Donostiaren defentsa Joan Bidaurrek eraman zuen, Urgulldik.\nZein izan zen okupazio edo konkista horren ondorioa?\n– Lehendabizikoa izan zen Nafarroak puntu eta eskualde estrategikoak galdu zituela, batez ere itsasaldea, noiz eta ontzigintza, merkataritza eta arrantza goraldi bete-betean zeuden unean. 1256. urtetik aurrera, Gaizkileen muga artifiziala sortu zen, baita gizarte feudalerako oinarriak ere. Gainera, berretsi egin zen nazioarteko eszenaren erabateko polarizazioa, Rodrigo Ximenitz (edo Semenoitz) Arradakoa nafar jatorriko gaztelar diplomazialari eta elizgizonak aldezten zuen bezala: mairu edo kristau izatea beste aukerarik ez zegoen, fanatismo garaiak ziren. Gerra dinamika horren lider Gaztela izango zen aurrerantzean, eta bertako erregeek Hispania osoko inperio bat osatu nahi zuten andalustarrei gerra eginez, Erromako kristautasunaren bermatzaile izateko. Ximenitz Arradakoak espainiar destino batasun kristauaren zaindari bihurtu zuen Santiago Matamoros. Kronika eta administrazioko agirietan, gaztelania erabiltzen hasi ziren, latinaren ordez. Nafarroako Erresuma biziraupen kinkan geratu zuen.\nDudarik gabe, itsasorako aterabidea ere galdu zuen une hartan Nafarroako erresumak, galera latza izanen zen alde ekonomikotik hori, ezta?\n–Bai, itsasorako zuzeneko irteerarik gabe eta Nafarroako isurialde atlantikoan sortzen ari ziren burdinola hidrauliko edo zeharrolarik gabe, portuko eta salgaien gaineko zergen bidez biltzen ziren diru sarreretan galera oso handia izan zen. Kalte hori konpentsatuz, Antso Azkarrak baionesekin eta akitaniar-ingelesekin hi-tzarmen batzuk josi zituen, elkarren defentsarako eta itsasoko merkatari-tza bermatzeko: hala Baiona nola Donibane Lohizune Nafarroako portu bihurtu ziren hurrengo mendeetan.\nKonkista horren ondoren, Nafarroako erresumak lurralde horiek berreskuratzeko saiakerak egin zituen?\n–Bai, auzi hori beti egon zen nafar errege-erreginen agenda diplomatikoan, ez bakarrik 1199-1200ean galdu zituzten lurraldeak, baita Errioxa ere. Nafar errege-erreginek berez nafar-tzat zituzten lurralde horiek. Ezin da ahaztu Nafarroako koroari indarra komunitatetik zetorkiola batez ere, Gaztelan ez bezala: Erromaren (Jainkoaren) bedeinkazio eta aginpidetik zetorkion agintzeko zilegitasuna. 1368an, Nafarroan Karlos II.a errege zela eta Gaztela gerra zibiletan murgildurik zebilela, Nafarroak sei urtez berreskuratu zituen 1200ean galdutako lurraldeak eta Errioxaren zati bat, baina Gaztelan Henrike Trastamarakoa sendotu zenean (Fernando Katolikoa edo Iruzurtia erregearen leinuko lehendabizikoa), aita santuaren 1373ko ediktu batek Gaztelari eman zizkion berriz ere eskualde horiek guztiak.\nZergatik erraten da "euskaldunen" eta "nafarren" arteko bereizketa une horretan eman zela? Zein izan zen konkista hark izan zuen eragina herriaren identitate kolektiboan?\n–Ordu arte, Nafarroako bertako agirietan agertzen zenez, lingua navarrorum eta euskara gauza bera ziren. Bestela esateko, nafar komunitatea eta euskaltasuna baliokideak ziren, herri natural bat. Aldiz, zatiketa gertatu zenean, hautsi egin zen eskualde arteko isuria eta Nafarroaren inguruko herri identifikazioa. Trukean, gizarte interes kontrajarri eta partikularrak sendotu ziren, eta elkarren arteko gatazkak areagotu. Izendapenean, euskaraz ez dut uste alderik izan zenik: lehenago euskaldunak eta gero ere denak euskaldunak. Erroma-ntzean (gaztelaniaz batez ere), berriz, navarro eta vizcaino, edo navarro eta vasco(ngado) erabiltzen hasi ziren mugaren alde banatako herritarrei deitzeko, eta euskaldunei, oro har, vasco(ngado).


> LEZANA-ko ATERPETXEA\n> TRUEBA-KO ETXOLA\n> CALASANZ KORTIJOA\nAterpetxea Atxondoko udalan dago, Arrazolan, Bilbotik 43 km-ra.\nHaraino iristeko A-8 autobidea edo N-634 errepidea erabil daiteke Durangoraino iristeko. Durangotik BI-632-a hartuta Elorriorako norabidea eta Apatamonasterion irteera hartuko dugu. Herria gurutzatu eta jarraitu Arrazolarako norabidean. Aterpetxera Arrazolara iritsi baino lehen ezkerretik ateratzen den bide batetik iristen da (errepidetik ezkerraldean ikusten den horma zuriko baserri bat da).\nBizkaibus garraio publikoa erabiliz ere iritsi ahal da.Bizkaibus ordutegiak.\nAterpean 60 pertsonentzako lekua, ur beroa eta berogailua dago.Beheko solairuan oso jantoki handia dauka (futbolina eta ping pong mahaia), bileretako gela txiki bat sukaldearen ondoan eta komunetako eta dutxetako eremua.\nLehenengo solairuan bi logela handi daude ohatzekin, beste logela bat lau ohatze bikoitzekin eta hiru logela txiki ohe banarekin.\nBigarren solairuan bi logela handietako batetik sartuta bakarrik erabilera erligiosorako kapera bat dago. Beste logela handitik areto handi batera sar zaitezke edo baserriko ganbarara eta terrazara.\nKanpoaldean eremu zabala dago aisialdirako, baserriaren aurrean egoteko plaza, futbol zelaia eta belardia.\nInguruan txango asko egiteko aukera dago Atxondoko ibarran egoteagatik; Apatamonasterioko udal igerilekuak oso hurbil daude.\nAterpetxea osorik alokatu dezakezu tresna guztiekin. Alokatzeko taldea 16 pertsonakoa izan behar du, talde txikiagoentzat prezioa handiagoa da. Erreserba egiteko ikastetxeek, ikastolek, parrokiek, aisialdi taldeek eta heziketan aritzen diren elkarteek lehentasuna dute.\nSukaldaritza zerbitzua behar izatekotan galdetu.\nPrezioak eta libre ote dagoen galdetzeko jo ItakaEskolapioak Fundazioaren Bilboko egoitzako bulegora.


Hasiera-data: 2018(e)ko urriaren 20a\nIkastaroa, urriaren 20an eta 27an eskainiko da.\nEz baduzu mezurik jasotzen, akatsen bat izan da. Horrela bada, jarri gurekin harremanetan: 948 36 25 63, nafarroa@ueu.eus, (Edurne).\nIkastaroa Nafarroako Gobernuak ematen duen homologazio prozeduran sartua dago.\nHizkera argia, testugintza, komunikazio elektronikoa, ikastaroak, UEU, Iruñea formakuntza


CARICATURES de Lý Toét, Xã Xệ - Vietnamgo Lur Santua Ikasketak\n1942 Views 0 Comments Ban Tu Thư, Ly Toet Xa Xe\nBan Tu Thư - landa santua Vietnamgo ikasketak.com - mundu osoko irakurleei bilduma aurkezten die "karikatura - Lý Toét, Xã Xệ”- antzinako Cochinchine egunkariaren 190 zenbakietatik bildua - Phong Hóa egunkaria 1932-1936 - Txantxa dibertigarriak erakusten dituzten kritika zorrotzekin, 30-40ko mendeko hiri-gune modernoetako bizimodu klasikotik bizimodu berrira bizitzera pasatzen den Vietnamgo gizartearen testuinguruan. Batez ere, argazkiak ez dituzte Phong Hoa egunkariko artistek bakarrik marrazten Đông Sơn, Bút Sơn, eta abar ... baina baita beste irakurle askok ere, baina marrazkiaren antzekoak dira.\nBilduma “karikatura - Lý Toét, Xã Xệ”Aurkezten da 6 gaiak - Irakurleek izenburuen gainean klik egin dezakete irudiak ikusteko - honela:\n1. LÝ TOÉT, XÃ XỆ-ren ERRETRATUAKbi pertsonaia zehazten ditu:\n- Lý Toét - landa-herrixkako adineko inozo bat, aterkia estua beti berarekin eta zurezko perlazko zapiak;\n- Xã Xệ - hiru gizon hegoaldeko jantzia duen tipo lodi, motz eta burusoila;\n2. LÝ TOÉT, XÃ XỆ URBAN: gatazkak "zaharrak" eta "berriak", "klasikoak" eta "modernoak" deskribatzen ditu;\n3. marrazki bizidunak, karikatura: argazki arduragabeak, dibertigarriak, dibertigarriak eta dibertigarriak - karikaturak - pertsonen ohiko ohitura edo pertsonaia garaikideak barne;\n4. EZAGUTU GALDERA ARGAZKIAK: ezkutatutako pertsonaiak, animaliak, objektuak dituzten argazkiak. Irakurleek erantzunak aurkitu eta egunkariaren sari txiki eta dibertigarriak izaten dituzte;\n5. ZORIONAK KOMIKOAK: marrazki sorta batekin, txiste edo iseken istorio txiki bat gidatzen duena;\n6. ORAIN PUBLIKOAK: produktu garaikide mota desberdinak iragartzen dituzten grafiko txikiak, hala nola, eskuko orgak, oliozko lanparak, xaboia, lurrinak, etab ...\n(Bisitatutako 831 aldiz, 5 bisitak gaur)\nBistako ikustaldiak: 1,683\n← Bi pertsonaia ilusiboen erregistro generikoen bilaketa LY TOET eta XA XE\nANNAMESAREN Pertsona teknikoa - 4 zatia: jatorrizko testua ez errespetatzea →